Ilmend n wayen id-nebder deg wayen yezrin, iban-aɣ-d d akken tasuntit d tin yettnadin ɣef yizerfan n tmeṭṭut, tessawal ɣer umsawi gar tmeṭṭut d wergaz, tesɛa tamlilt d tameqqrant deg tririt n yizerfan d wazalen i yettwakksen i tmeṭṭut d uɛelli deg ccan-is, timuɣliwin-a zgant deg tira taseklant taqbaylit ɣas ulamma tizrawin fell-asent ur tuqqten-t ara, ɣef waya i d-neffren yiwen seg wungalen untiyen deg tsekla taqbaylit : Tezgertirga n Tlelli Bellal, akken ad negg fella-s tasleḍt i deg ara d-nessebgen aṭas n temsal i yeqqnen ɣer wadeg d wazal n tmeṭṭut deg tmetti s tmuɣli tasuntit.